देवनागरी
इसमें कुल ५२ अक्षर हैं, जिसमें १४ स्वर और ३८ व्यंजन हैं। अक्षरों की क्रम व्यवस्था (विन्यास) भी बहुत ही वैज्ञानिक है। स्वर-व्यंजन, कोमल-कठोर, अल्पप्राण-महाप्राण, अनुनासिक्य-अन्तस्थ-उष्म इत्यादि वर्गीकरण भी वैज्ञानिक हैं। एक मत के अनुसार देवनगर (काशी) में प्रचलन के कारण इसका नाम देवनागरी पड़ा।
हवाईवी भाषा
हवाईवी अक्षरमाला में १३ अक्षर हैं, जिनमें ५ स्वर वर्ण और ८ व्यंजन वर्ण शामिल हैं। इसकी व्यंजन ध्वनियाँ ह, क, ल, म, न, प, व और ओकीना हैं। ओकीना एक ठहराव का नाम है जो हवाईवी में एक व्यंजन का काम देता है। हिन्दी में अक्सर देवनागरी स्वरमाला उच्चारित करते हुए कुछ हिन्दीभाषी "अ'आ इ'ई" बोलते हैं जिसमें "अ" और "आ" के बीच एक रुकाव आता है। यही रुकाव हवाईवी में ओकीना कहलाता है। ध्यान दें कि ब, त, द, च, ज और कई अन्य ध्वनियाँ हवाईवी में मौजूद ही नहीं हैं।